62022CO0198_INF
Euroopa Kohtu (kuues koda) 6. märtsi 2023. aasta määrus –Deutsche Bank (keelatud kokkulepe – euro intressimäära tuletisinstrumendid)
(liidetud kohtuasjad C‑198/22 ja C‑199/22)
Eelotsusetaotlus – Euroopa Kohtu kodukorra artikkel 99 – ELTL artikkel 101 – Direktiiv 2014/104/EL – Artikkel 10 – Ajaline kohaldamisala – Kahju hüvitamise hagid liidu konkurentsiõiguse rikkumise korral – Aegumistähtaeg – Enne direktiivi jõustumist toime pandud rikkumine – Tarbijate kaitse
1.
Konkurents – Hagid, milles nõutakse konkurentsinormide rikkumisega tekitatud kahju hüvitamist – Direktiiv 2014/104 – Rikkumine, mis lõppes enne direktiivi jõustumist – Kahju hüvitamise hagi aegumistähtaeg – Lähtepunkti kindlaksmääramine – Riigisisese õiguse kohaldatavus – Piirid – Tõhususe põhimõtte järgimine – Aegumistähtaeg, mis saab hakata kulgema alles pärast rikkumise lõppu ja pärast seda, kui kahju kandnud isik on hagi esitamiseks hädavajalikud andmed teada saanud – Asjaolu, et kahju kandnud isik on tarbija – Mõju puudumine
(ELTL artikkel 101; Euroopa Parlamendi ja nõukogu direktiiv 2014/104)
(vt punktid 33–52 ja resolutsiooni punkt 1)
2.
Konkurents – Hagid, milles nõutakse konkurentsinormide rikkumisega tekitatud kahju hüvitamist – Direktiiv 2014/104 – Ajaline kohaldamine – Materiaalõigusnormid – Keeld kohaldada riigisiseseid ülevõtmisnorme tagasiulatuvalt – Menetlusnormid – Keeld kohaldada riigisiseseid ülevõtmisnorme hagidele, mis on esitatud enne 26. detsembrit 2014
(Euroopa Parlamendi ja nõukogu direktiiv 2014/104, artikkel 22)
(vt punktid 58–61)
3.
Konkurents – Hagid, milles nõutakse konkurentsinormide rikkumisega tekitatud kahju hüvitamist – Direktiiv 2014/104 – Ajaline kohaldamine – Säte, milles on kahju hüvitamise hagile ette nähtud vähemalt viieaastane aegumistähtaeg – Materiaalõigusnorm – Keeld kohaldada riigisiseseid ülevõtmisnorme tagasiulatuvalt
(Euroopa Parlamendi ja nõukogu direktiiv 2014/104, artiklid 10 ja 22)
(vt punktid 63–69 ja 72 ning resolutsiooni punkt 2)
4.
Institutsioonide aktid – Direktiivid – Rakendamine liikmesriikide poolt – Vajadus tagada direktiivide tõhusus – Liikmesriikide kohtute kohustused – Kooskõlalise tõlgendamise kohustus – Ulatus – Riigisisese õiguse contra legem tõlgendus – Välistamine
(ELL artikli 4 lõige 3; ELTL artikkel 288)
(vt punkt 71)
Resolutsioon
1.
ELTL artiklit 101 ja tõhususe põhimõtet tuleb tõlgendada nii, et nendega ei ole vastuolus sellised riigisisesed õigusnormid, nagu on riigisiseses kohtupraktikas tõlgendatud ja mille kohaselt hakkab aegumistähtaeg, mis on kohaldatav tarbija esitatud kahju hüvitamise hagi suhtes Euroopa Liidu konkurentsiõiguse rikkumise korral, kulgema päevast, mil Euroopa Liidu Teatajas avaldatakse rikkumise tuvastamise kohta Euroopa Komisjoni tehtud lõpliku otsuse kokkuvõte, kuna võib mõistlikult eeldada, et kahju kannatanud isik sai kahju hüvitamise esitamiseks vajalikest asjaoludest teada selle avaldamise päeval.
2.
Euroopa Parlamendi ja nõukogu 26. novembri 2014. aasta direktiivi 2014/104/EL teatavate eeskirjade kohta, millega reguleeritakse liikmesriikide õiguse kohaseid kahju hüvitamise hagisid liikmesriikide ja Euroopa Liidu konkurentsiõiguse rikkumise korral, artikli 10 lõiget 3 tuleb tõlgendada nii, et konkurentsiõiguse rikkumise korral esitatud kahju hüvitamise hagi, mis puudutab küll enne direktiivi jõustumist lõppenud rikkumist, kuid mis esitati pärast direktiivi riigisisesesse õigusesse ülevõtmise sätete jõustumist, kuulub selle ajalisse kohaldamisalasse, kui selle hagi suhtes kohaldatav aegumistähtaeg ei möödunud enne direktiivi ülevõtmistähtaja möödumist.